**Проект BG05M2OP001-5.001-0001 „Равен достъп до училищно образование в условията на кризи“**

 Проект BG05M2OP001-5.001-0001 „Равен достъп до училищно образование в условията на кризи“

Министерство на образованието и науката стартира Проект BG05M2OP001-5.001-0001 „Равен достъп до училищно образование в условията на кризи“, финансиран от Оперативна програма „Наука и образование за интелигентен растеж“ 2014-2020, съфинансиран от Европейския съюз чрез Европейските структурни и инвестиционни фондове.

Основна цел на проекта е да не се допусне прекъсване на образователния процес и приобщаващото образование в условията на кризи  и да противодейства на риска от отпадане в ситуация на обучение от разстояние. Предвидените дейности са пряко свързани с преодоляване на последиците, предизвикани от пандемията от COVID-19 и са насочени към подобряване на техническото обезпечаване на образователната система и осигуряване на условия за провеждане  на обучение от разстояние в електронна среда.

Чрез проекта образователната система ще осигури равни условия за всички ученици за развитие на дигитална грамотност и качествено обучение по всички предмети за всички образователни етапи, както и достъп до виртуална класна стая в условия на невъзможност за провеждане на присъствен образователен процес.

Целева група по проекта за ученици, педагогически специалисти в общинските и държавни училища, образователни медиатори и родители.

Проект BG05M2OP001-5.001-0001 „Равен достъп до училищно образование в условията на кризи“ е на обща стойност 109 562 541,93 лева и е с продължителност 35 месеца.